MAJOR พิษ “โควิด” ทำหนังเลื่อนฉาย-รายได้ลดฮวบ! กดงบฯปี 63 พลิกขาดทุน
MAJOR พิษ “โควิด” ทำหนังเลื่อนฉาย-รายได้ลดฮวบ! กดงบฯปี 63 พลิกขาดทุน
16 ก.พ. 2564

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยเป็นผลมาจากบริษัทฯมีรายได้รวมจำนวน 3,765 ล้านบาท ประกอบด้วย รายได้จากการให้บริการจำนวน 2,868 ล้านบาท รายได้จากการขายจำนวน 897 ล้านบาท เมื่อเปรียบเทียบกับช่วงเวลาเดียวกันของปีก่อนหน้า บริษัทฯมีรายได้ลดลงจำนวน 6,932 ล้านบาท หรือร้อยละ 65
สาเหตุหลักมาจากการปิดดำเนินการกิจการต่างๆของบริษัทเป็นการชั่วคราวตั้งแต่วันที่ 18 มีนาคม 2563 ถึง 31 พฤษภาคม 2563 จากสถานการณ์การแพร่ระบาดของเชื้อไวรัสโคโรนา (COVID-19) และกลับมาเปิดให้ ดำเนินการเมื่อวันที่ 1 มิถุนายน 2563
ซึ่งผลกระทบดังกล่าวส่งผลต่อรายได้ของบริษัทฯ อย่างมีนัยสำคัญ สืบเนื่องจากการเลื่อนกำหนดการฉายของภาพยนตร์ต่างประเทศ และภาพยนตร์ส่วนใหญ่ที่เข้าฉายเป็นภาพยนตร์ขนาดเล็ก ประกอบกับจำนวนเรื่องที่ฉายลดลงอย่างมาก